Mszana Dolna

**Mszana Dolna** on kaupunki ja oma kuntansa Limanowan piirikunnassa, Vähä-Puolan voivodikunnassa Puolassa. Sen väkiluku oli vuoden 2019 lopussa 7&nbsp;889. Kaupunki on ympäröivän Mszana Dolnan maalaiskunnan hallinnon keskus.

## Maantiede
Mszana Dolnan pinta-ala on 27,1&nbsp;neliökilometriä, josta maatalousmaan osuus on noin 52&nbsp;prosenttia ja metsän osuus noin 35&nbsp;prosenttia. Kaupunki rajoittuu Mszana Dolnan maalaiskunnan lisäksi Niedźwiedźin kuntaan. Se sijaitsee läntisiin Beskideihin kuuluvan Beskid Wyspowyn alueella. Kaupungin korkeus merenpinnasta on yleisesti yli 400 metriä. Mszana Dolnan alueella virtaavia jokia ovat Raba, Mszanka ja Porębianka, pienempiä virtoja ovat muun muassa Szarkowy, Słomka ja Szklanówka.

### Osa-alueet
Mszana Dolna jakautuu seuraaviin tilastollisiin osa-alueisiin:

* Łysok–Orkana
* Lachówka–Leśniaki–Sutory
* Osiedle Krakowska
* Piłsudskiego–Ścibory
* Zakopiańska
* Rynek
* Marki–Bołdony
* Dwór i folwark
* Zarabki
* Leśna–Północ
* Sentyrze

* Łabuzy Górne–Nowaki
* Słomka–pólnoc
* Morgi
* Marka i Orkana–północ
* Podlesie
* Zarabie
* Łabuzy
* keskusta
* Gocaly
* Dział

* Ogrodowa
* Krupciówka–Wójty
* Osiedle Pańskie
* Bieńków–Kołaczów
* Słomka–południe
* Osiedle Tysiąclecia
* Zaśki
* Leśna–południe
* Lewki
* Mocarze
* Skrobacze–Bobolówka

## Historia
Varhaisin merkintä Mszanasta virallisissa dokumenteissa on vuodelta 1369, jolloin sille myönnettiin kaupungin oikeudet. Jan Długoszin historiankirjoissa siitä on tosin maininta asutuksesta Mszanka-joen varrella jo vuodelta 1254. Vuonna 1345 perustettu, toinen Mszanaksi kutsuttu Raba-joen varrella sijaitseva asutus yhdistyi 1400-luvun lopulla Mszanka-joen Mszanan kanssa. Lisämäärettä Dolna alettiin käyttää kaupungin nimessä erotukseksi läheisestä Mszana Górnan kylästä. Mszana Dolnasta tuli sijaintinsa Raba- ja Mszanka-jokien laaksojen risteyksessä ja Krakova-Košice -kauppareitin varrella ansiosta alueellaan tärkeä kauttakulkupiste.

1600-luvulla Mszana Dolna kuitenkin kärsi lukuisista sodista. Pohjan sodassa kaupunki tuhoutui ruotsalaisten hyökkäyksessä maan tasalle, eikä tuhon seurauksena kyläksi taantunut Mszana Dolna toipunut siitä ennen 1800-luvun loppua, jolloin sen väestöllinen ja taloudellinen kehitys lähti uuteen nousuun.

Vuonna 1772 Mszana Dolna päätyi Puolan ensimmäisessä jaossa Itävallan hallintoon. Toisessa maailmansodassa ensin saksalaiset miehittivät paikkakunnan ja sitten sodan loppupuolella neuvostoliittolaiset valtasivat sen. Mszana Dolnan noin 4&nbsp;000 asukkaasta 1&nbsp;018 kuoli hyökkäyksissä. Vuonna 1952 Mszana Dolna sai jälleen kaupunginoikeudet. Vuosina 1975–1998 se kuului Nowy Sączin voivodikuntaan. Vuonna 1992 Mszana Dolnan kunnasta erotettiin omaksi kunnakseen Mszana Dolnan maalaiskunta.

## Väestö
Vuoden 2019 joulukuussa Mszana Dolnassa asui 7&nbsp;889&nbsp;asukasta, joista 52,3&nbsp;prosenttia oli naisia ja 47,7&nbsp;prosenttia miehiä. Kaupungin väkiluku on kasvanut viime vuosikymmeninä; vuonna 1995 se oli 6&nbsp;634. Alle 18-vuotiaiden osuus piirikunnan väestöstä oli vuoden 2019 joulukuussa 20,1&nbsp;prosenttia, työikäisten 60,4&nbsp;prosenttia ja eläkeikäisten 19,6&nbsp;prosenttia. Väestön keski-ikä oli 39,7&nbsp;vuotta. Kaupungin osa-alueista väekkäimpiä olivat Osiedle Tysiąclecia, Osiedle Krakowska ja Słomka–północ. Kaupungin työttömyysaste oli vuoden 2019 lopussa 9,1&nbsp;prosenttia. Työssäkäyvistä asukkaista 55,8&nbsp;prosenttia työskenteli maatalousalalla, 17,3&nbsp;prosenttia teollisuus- tai rakennusalalla, 9,5&nbsp;prosenttia palvelualalla ja yksi&nbsp;prosentti talousalalla.

## Liikenneyhteydet
Mszana Dolnan alueella kulkevat valtatie 28, voivodikunnan tie 968 sekä rautatielinja 104.

## Lähteet

## Aiheesta muualla

*